[{"text_idx": "#000008", "text": "Dechreuodd y gwasanaeth gwirfoddol Cydymaith Diwedd Oes ym Mwrdd Iechyd Prifysgol Aneurin Bevan yn union ar ddechrau\u2019r pandemig ym mis Mawrth 2020. Cafodd cymdeithion eu recriwtio a\u2019u hyfforddi fel eu bod yn barod i gefnogi unrhyw glaf a oedd ar ddiwedd ei oes ac mewn perygl o farw ar ei ben ei hun. Mae Cymdeithion Diwedd Oes wedi cefnogi cleifion fel cyfeillachwyr a hefyd wedi rhoi cymorth i gleifion yn ystod diwrnodau olaf eu bywydau."}, {"text_idx": "#000009", "text": "Ar ddiwedd y flwyddyn ddiwethaf, cafodd y Ti\u0302m Gofal sy\u2019n Canolbwyntio ar Unigolion gais i\u2019r Cymdeithion Diwedd Oes gynorthwyo teulu i roi ychydig o gwmni ychwanegol i\u2019w perthynas. Roedd aelodau\u2019r teulu wedi llwyr ymla\u0302dd. Roedden nhw wedi bod yn eistedd gyda\u2019u perthynas 24 awr y dydd ac angen bwrw\u2019u blinder. Ond nid oedden nhw eisiau gadael eu perthynas ar ei ben ei hun."}, {"text_idx": "#000010", "text": "Gwnaeth yr Hyfforddwr Sgiliau Clinigol Diwedd Oes gwrdd a\u0302\u2019r teulu i egluro ro\u0302l y Cydymaith. Wedyn, trefnodd i dri Chydymaith ymweld a\u0302\u2019r claf y diwrnod canlynol fel y gallai\u2019r teulu gael gorffwys mawr ei angen. Gwnaeth yr Hyfforddwr Sgiliau Clinigol hefyd gwrdd a\u0302 staff y ward er mwyn rhoi gwybod iddyn nhw am y cymorth a oedd wedi\u2019i roi yn ei le."}, {"text_idx": "#000011", "text": "Mae\u2019r Cymdeithion yn gwybod y gallai rhywun gysylltu a\u0302 nhw ar fyr rybudd ac roedden nhw\u2019n falch iawn o allu cefnogi\u2019r claf a\u2019r perthnasau. Bu farw\u2019r claf yn dawel yn ystod un o ymweliadau\u2019r Cydymaith, a\u2019r peth pwysig oedd nad oedd ar ei ben ei hun, a oedd yn gysur i\u2019r claf a\u2019u perthnasau."}, {"text_idx": "#000012", "text": "\u2018Mae\u2019r Bwrdd Iechyd mor ddiolchgar i\u2019n Cymdeithion Diwedd Oes sy\u2019n darparu cwmni\u0308aeth arbennig ac unigryw iawn yn ystod oriau ac adegau olaf bywydau pobl.\u2019"}]